厄客德娜

厄客德娜（古希腊语：Ἔχιδνα）是希腊神话里半人半蛇个妖怪——上半身是漂亮女人，下半身是蛇个躯体（有種讲法是两条蛇尾巴）。话起渠拉爷孃，有得多种讲法。其中对于赫西俄德《神谱》讲法个理解就多種多样，应该讲是福耳库斯搭刻托拉女儿。

厄客德娜搭堤丰结合又养著交关吓人倒怪个妖怪，照《神谱》个顺序：
 俄耳托斯；
 刻耳柏洛斯；
 许德拉；
 客迈拉，有人认为《神谱》话渠是许德拉养个；
 （搭俄耳托斯养）斯芬克斯，有人认为《神谱》话渠是俄耳托斯搭客迈拉养个；
 （搭俄耳托斯养）涅墨亚狮子，有人认为《神谱》话渠是俄耳托斯搭客迈拉养个。